**Alexander, hertug av Slesvig-Holsten-Sønderborg** (født 20. januar 1573, død 13. mars 1627) var en av de mange avdelte sønderborgske hertuger. Han var hertug av Slesvig-Holsten-Sønderborg fra 1622 til 1627.

Han var sønn av hertug Hans den yngre av Slesvig-Holsten-Sønderborg. Ved arvedelingen etter farens død i 1622 arvet han hovedloddet i farens lille hertugdømme, området omkring Sønderborg på Als. Han ble etterfulgt som hertug av sin eldste sønn Hans Christian.

Familie og bakgrunn
-------------------

Alexander ble født den 20. januar 1573 i Sønderborg som det fjerde barn og tredje sønn av hertug Hans den yngre av Slesvig-Holsten-Sønderborg i hans første ekteskap med Elisabeth av Braunschweig-Grubenhagen. Hans den yngre var en yngre sønn av Kong Christian 3. som i 1564 ved arvedelingen etter farens død hadde fått tildelt noen mindre deler av hertugdømmene Slesvig og Holsten: Als, Sundeved, Ærø og Pløn. Stenderne nektet imidlertid å hylle og anerkjenne hertug Hans som regjerende hertug på linje med sin bror Frederik 2. og onkler Hans den eldre og Adolf. Hans den yngre hadde dermed ikke andel i den felles regjering og ble derfor betegnet som avdelt hertug.

Alexander giftet seg den 26. november 1605 i Oldenborg med en datter av grev Johan Günther av Schwarzburg-Sondershausen, Dorothea. Paret bosatte seg på godset Beck i bispedømmet Minden (i Westfalen). Godset ble kjøpt fra brødrene von Quernheim. Senere oppholdt han seg som oftest hos faren på Sønderborg slott.

Hertug av Sønderborg
--------------------

Da faren døde (9. oktober 1622), arvet Alexander ifølge testamentet hovedloddet i det lille hertugdømmet, nemlig Sønderborg by, slott og ladegård samt gårdene Rønhave, Gammelgaard og Kegnes på Als samt Sandbjerg i Sundeved, alt med tilliggende bondegods. Den eldste bror, Christian, som levde ugift, måtte nøye seg med Ærø. Den nest eldste, Ernst, var falt i keiserlig tjeneste i Ungarn. Tre yngre etterlevende brødre fikk henholdsvis Nordborg, Glücksburg og Plön.

Alexander var dengang en mann på 50 år med en tallrik familie og tynget av gjeld. Han førte høyrøstet klage over farsarvens sterke utskiftning, som gjorde det særlig vanskelig å fortsette å holde hoff på Sønderborg slot. Da den ugifte bror Hans Adolf av Nordborg døde, kjøpte Alexander av ham på dødsleiet for en forholdsvis lav sum de tre store gårdene Østerholm, Rumohrsgaard og Melsgaard, og kong Christian IV stadfestet for slektens anseelses skyld kjøpet som lensherre. Imidlertid anerkjentes kjøpet verken av broren Frederik, som etter testamentet arvet Nordborg, eller av de andre brødrene. Striden endte med at Alexander beholdt Rumohrsgaard, men ga avkall på de to andre.

Død og arvefølge
----------------

Alexander døde pinsemorgen 13. mai 1627 i Sønderborg. Han ble begravet i gravkapellet på Sønderborg slott. Dagen før sin død hadde han gjort testamente og her fastsatt, at hans hustru skulle sitte i uskiftet bo for å få gjelden betalt. Den eldste sønn, Hans Christian, arvet hele lenet, men forble inntil videre ugift. Enkehertuginne Dorothea forestod da også hertugdømmet i de følgende trange krigsår, men var ikke i stand til å nedbetale gjelden, som tvert imot stadig vokste. Hun gikk derfor inn på, at brødrene 17. desember 1633 sluttet en arveoverenskomst, etter hvilken Hans Christian tiltrådte hertugdømmet med betydelige forpliktelser til sin mor og søsken. Dorothea døde 5. juli 1639 (født 25. august 1579).

Etterslekt
----------

Hertug Alexander ble stamfar til huset Sønderborg, etter 1863 den eldste gren av oldenborgernes slekt. Hans sønn Ernst Günther bygde Augustenborg på Als, August Philip fikk godset Beck og ble stamfar til det nåværende danske kongehus. De andre sønnens etterkommere utdøde i det følgende århundre, og datteren Sophie Cathrine levede i barnløst ekteskap med den siste greve av Oldenborg, Anton Günther.

Ekteskap og barn
----------------

Den 26. november 1605 ble han gift i Oldenburg med Dorothea av Schwarzburg-Sondershausen. Hun var datter av Grev Johan Günther 1. av Schwarzburg-Sondershausen (1532-1586) og Anna av Oldenburg (1539-1579), datter av grev Anton 1. av Oldenburg (1505-1573).

Alexander og Dorothea fikk 11 barn:

| Navn | Født | Død | Bemerkninger |
| --- | --- | --- | --- |
| Hans Christian | 1607 | 1653 | Hertug av Slesvig-Holsten-Sønderborg 1627 – 1653
Gift 1634 med Anna av Delmenhorst |
| Alexander Henrik | 1608 | 1667 | Grunnla den såkalte katolske linje
Gift 1643 (morganatisk) med Dorothea Maria Heshus |
| Ernst Günther | 1609 | 1689 | Hertug av Slesvig-Holsten-Sønderborg-Augustenborg
Gift 1651 med Augusta av Glücksborg |
| Georg Frederik | 1611 | 1676 |
| August Philip | 1612 | 1675 | Hertug av Slesvig-Holsten-Sønderborg-Beck
Gift 1645 med Clara av Oldenburg (1606–1647)
Gift 1649 med Sidonie av Oldenburg
Gift 1651 med Marie Sibylla av Nassau-Saarbrücken |
| Adolf | 1613 | 1616 |
| Anna Elisabeth | 1615 | 1616 |
| Vilhelm Anton | 1616 | 1616 |
| Sophie Katharina | 1617 | 1696 | Gift 1635 med grev Anton Günther av Oldenborg |
| Eleonora Sabina | 1619 | 1619 |
| Philip Ludvig | 1620 | 1689 | Hertug av Slesvig-Holsten-Sønderborg-Wiesenburg
Gift 1643 med Katharina av Waldeck-Wildungen
Gift 1650 med Anna Margarete av Hessen-Homburg |

Anetavle
--------

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  | Christian I |
|  |  |
|  |  |
|  |
|  | Frederik I |  |
|  |  |
|  |  |  |  |
|  |
|  | Dorothea av Brandenburg |
|  |  |
|  |  |
|  |
|  | Christian III |  |
|  |  |
|  |  |  |  |  |  |
|  |
|  | Johan Cicero av Brandenburg |
|  |  |
|  |  |
|  |
|  | Anna av Brandenburg |  |
|  |  |
|  |  |  |  |
|  |
|  | Margrethe av Sachsen |
|  |  |
|  |  |
|  |
|  | Hans den yngre |  |
|  |  |
|  |  |  |  |  |  |  |  |
|  |
|  | Johan 5. av Sachsen-Lauenburg |
|  |  |
|  |  |
|  |
|  | Magnus I av Sachsen-Lauenburg |  |
|  |  |
|  |  |  |  |
|  |
|  | Dorothea av Brandenburg |
|  |  |
|  |  |
|  |
|  | Dorothea av Sachsen-Lauenburg |  |
|  |  |
|  |  |  |  |  |  |
|  |
|  | Henrik 4. av Braunschweig-Wolfenbüttel |
|  |  |
|  |  |
|  |
|  | Katharina av Braunschweig |  |
|  |  |
|  |  |  |  |
|  |
|  | Katharina av Pommern-Wolgast |
|  |  |
|  |  |
|  |
|  | **Alexander av Slesvig-Holsten-Sønderborg** |  |
|  |
|  |  |  |  |  |  |  |  |  |  |
|  |
|  | Albert II av Braunschweig-Grubenhagen |
|  |  |
|  |  |
|  |
|  | Philipp I. av Braunschweig-Grubenhagen |  |
|  |  |
|  |  |  |  |
|  |
|  |  |
|  |  |
|  |  |
|  |
|  | Ernest III av Braunschweig-Grubenhagen |  |
|  |  |
|  |  |  |  |  |  |
|  |
|  |  |
|  |  |
|  |  |
|  |
|  |  |  |
|  |  |
|  |  |  |  |
|  |
|  |  |
|  |  |
|  |  |
|  |
|  | Elisabeth von Braunschweig-Grubenhagen |  |
|  |  |
|  |  |  |  |  |  |  |  |
|  |
|  | Bogislaw X. av Pommeren |
|  |  |
|  |  |
|  |
|  | Georg I av Pommeren |  |
|  |  |
|  |  |  |  |
|  |
|  | Anna av Polen |
|  |  |
|  |  |
|  |
|  | Margaretha av Pommeren |  |
|  |  |
|  |  |  |  |  |  |
|  |
|  | Philipp av Pfalz |
|  |  |
|  |  |
|  |
|  | Amalie av Pfalz |  |
|  |  |
|  |  |  |  |
|  |
|  | Margarete av Bayern |
|  |  |
|  |  |  |  |  |  |  |  |  |  |  |  |  |  |  |  |  |

Se også
-------

* Hertuger av Sønderborg

Referanser
----------

1. ↑   Dansk biografisk leksikon, oppført som Alexander, Dansk Biografisk Leksikon-ID Alexander[Hentet fra Wikidata]
2. ↑   The Peerage person ID p10932.htm#i109311, besøkt 7. august 2020[Hentet fra Wikidata]
3. 1 2 3 4 5   The Peerage[Hentet fra Wikidata]

Kilder
------

* Alexander, Hertug af Sønderborg i Carl Frederik Bricka, *Dansk biografisk Lexikon* (1. utgave, 1887)A.D. Jørgensen
* F. v. Krogh, *Geschichte des Hauses Holstein-Sonderburg*.

Eksterne lenker
---------------

* Hans den yngres efterkommere

Portaler: Danmark | Tyskland

|  |  |
| --- | --- |
| Oppslagsverk/autoritetsdata | Dansk biografisk leksikon **·** Deutsche Biographie **·** Geni **·** VIAF **·** GND
 |